Γιώργος Χουρμουζιάδης

Ο Γιώργος Χουρμουζιάδης (26 Νοεμβρίου 1932-16 Οκτωβρίου 2013) ήταν Έλληνας καθηγητής αρχαιολογίας και αντιπρύτανης στο Αριστοτέλειο πανεπιστήμιο. Υπήρξε επίσης βουλευτής του ΚΚΕ. Ασχολήθηκε με την έρευνα της νεολιθικής περιόδου στην Ελλάδα, ανασκάπτοντας αρχαιολογικές θέσεις της Θεσσαλίας και της Μακεδονίας (Σέσκλο, Διμήνι, Δισπηλιό). Ήταν εκδότης των περιοδικών εκδόσεων Γόρδων και ΑνθρωπολογικάΠέθανε ο Γιώργος Χουρμουζιάδης.. Ασχολήθηκε, επίσης, με θεωρητικά ζητήματα της αρχαιολογίας, όπως και της χρήσης της μαρξιστικής μεθοδολογίας στην αρχαιολογική έρευναΑρχαιολογική έρευνα και μαρξιστική μεθοδολογία, επιδιώκοντας να «συσχετίζει το αντικείμενο της μελέτης με τον δρώντα άνθρωπο, ο οποίος έχει συγκεκριμένες διαστάσεις κοινωνικού, ιστορικού και παραγωγικού χαρακτήρα»Προς μια νέα ανθρωποκεντρική αρχαιολογία.

Βίος
Γεννημένος στη Θεσσαλονίκη ο Γιώργος Χουρμουζιάδης σπούδασε αρχαιολογία στη Φιλοσοφική Σχολή Αριστοτέλειου πανεπιστημίου. Μετά από μια περίοδο στη μέση εκπαίδευση το 1965 ορίστηκε έφορος αρχαιοτήτων της Θεσσαλίας, κάτι που του έδωσε την ευκαιρία να ασχοληθεί ανασκαφικά με τις προϊστορικές θέσεις της ευρύτερης περιοχής. Το 1973 αναγορεύτηκε διδάκτωρ της Φιλοσοφικής Σχολής του Αριστοτέλειου, για να εκλεχτεί μετά από οκτώ χρόνια 1981 καθηγητής της Προϊστορικής Αρχαιολογίας. Το 1985 διετέλεσε στο ίδιο πανεπιστήμιο αντιπρύτανηςΒιογραφικό στην εφ. Ριζοσπάστης. Εξελέγη βουλευτής Α΄ Θεσσαλονίκης με το ΚΚΕ στις εκλογές του 2004Εκλογές 2004.

Εργογραφία

 Δισπηλιό, Καπόν (2008)
 Ο γυρολόγος, Ερωδιός (2002) 	
 Τεστ κοπώσεως, Βάνιας (2001) 
 Λόγια από χώμα, Νησίδες (1999)
 The Gold of the World, Καπόν (1997)
 Το χρυσάφι του κόσμου, Καπόν (1997)
 Αναλογίες, Βάνιας (1995)
 Το νεολιθικό Διμήνι, Βάνιας [κείμενα, επιμέλεια σειράς] (1993)

Συλλογικά έργα
 Great Moments in Greek Archaeology, Καπόν (2007)
 Μεγάλες στιγμές της ελληνικής αρχαιολογίας, Καπόν (2007)
 Η ιστορία της ελληνικής πόλης, Ερμής (2004) 
 Πρακτικά 1ου παγκοσμίου συνεδρίου τυπογραφίας και οπτικής επικοινωνίας, Εκδόσεις Πανεπιστημίου Μακεδονίας [εισήγηση] (2004) 
 Οι χρήσεις της αρχαιότητας από το νέο ελληνισμό, Σχολή Μωραΐτη. Εταιρεία Σπουδών Νεοελληνικού Πολιτισμού και Γενικής Παιδείας [εισήγηση] (2002)
 Οι νεότερες εξελίξεις στην ελληνική λαογραφία, Βόλος [εισήγηση] (1998) 	
 Μαρξισμός μια επανεκτίμηση, Σχολή Μωραΐτη. Εταιρεία Σπουδών Νεοελληνικού Πολιτισμού και Γενικής Παιδείας [εισήγηση] (1997) 	
 Magnesia, Καπόν (1982) 	

Άλλα έργα
 Greece through the Lens of Takis Tloupas, Καπόν [επιμέλεια] (2005) 	
 Η Ελλάδα του Τάκη Τλούπα, Καπόν [επιμέλεια] (2005) 	
 Δισπηλιό 7500 χρόνια μετά, University Studio Press [επιμέλεια] (2002) 	
 Κοκκινίδου, Δήμητρα, Η αρχαιολογία και η κοινωνική ταυτότητα του φύλου: προσεγγίσεις στην Αιγαιακή προϊστορία, Βάνιας [επιμέλεια σειράς] (1993)Γιώργος Χουρμουζιάδης στη BiblioNet

 Παραπομπές-σημειώσεις 

Κατηγορία:Έλληνες αρχαιολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Έλληνες εκδότες
Κατηγορία:Έλληνες κομμουνιστές
Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με το ΚΚΕ